open-index/open-wikipedia-markdown huggingface dataset:
Makao universitetas

**Makao universitetas** (, , 'Àomén Dàxué', 'O Mun Dai Hok') – stambiausias universitetas Makao specialiajame administraciniame regione, *Taipa* saloje, Kinijoje.

Ši mokslo įstaiga įkurta 1981 m., ir tai buvo pirmasis universitetas Makao. Anksčiau vadinosi Rytų Azijos universitetu, jame buvo įdiegta britiška mokymo sistema. Dabartinį vardą universitetas turi nuo 1991 m. Jame siūloma virš šimto įvairių lygių studijų programų. Anglų kalba yra pagrindinė dėstomoji kalba, nors kai kurie dalykai dėstomi ir portugalų, kinų bei japonų kalbomis.

Universitetinis miestelis, išsidėstęs *Taipa* saloje, pastaruoju metu smarkiai išsiplėtė ryšium su sparčiu Kinijos ekonomikos augimu. Dar vienas miestelis pradėtas statyti *Hengqin* saloje 2009 m. – kartu su povandeninio tunelio įrengimu statyba truks 3 metus. Taip pat ženkliai išaugo studentų skaičius – nuo kelių šimtų 1980-siais iki dabartinių beveik penkių tūkstančių. Po regiono prijungimo 1999 m. prie Kinijos, nuo 2001 m. universitete mokosi studentai iš 14 „didžiosios“ Kinijos provincijų ir miestų. Vietinių studentų skaičius tarp besimokančiųjų išaugo nuo 39 % iki 80 % .

Makao universitetas vykdo plačią tarptautinio bendradarbiavimo programą, vykdo tyrimus daugelyje mokslo sričių. Jame yra penki fakultetai:
* Verslo administravimo
* Socialinių mokslų
* Gamtos mokslų ir technologijų
* Teisės
* Švietimo

## Šaltiniai

## Nuorodos
* Universiteto svetainė (anglų k.)
* Universiteto biblioteka (anglų k.) 
* [Skaičiai apie universitetą (anglų k.)](http://www.umac.mo/reg/factsfigures/year0607/staff(1).html)
Vartono verslo mokykla

**Vartono verslo mokykla** () – Pensilvanijos universiteto verslo mokykla. Tai yra seniausia JAV verslo mokykla, įkurta 1881 m. Vartonas siūlo verslo vadybos bakalauro, magistro () ir doktorontūros ( studijų programas.

## Reputacija

Vartono verslo mokykla yra pastoviai linksniuojama finansinėje spaudoje, kaip pati prestižiskiausia verslo mokykla. Nuo 2000 m. iki 2009 m. Vartonas buvo išrinktas kaip geriausia verslo mokykla. „Financial Times“ ir 2011 m. Vartoną kartu su Londono verslo mokykla įvertino, kaip pačius geriausius universitetus. Vartonas nuosekliai gauna pačius geriausius įverčius ir iš darbdavių bei akademinės aplinkos. 

Remiantis „Forbes“ duomenimis, maždaug 90 % milijardierių, užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Harvardo verslo mokyklą, Kolumbijos verslo mokyklą arba Vartoną.

Daugiau nei 50 % studentų, įgijusių MBA laipsnį, įsidarbina elitiniuose investiciniuose bankuose ir jau pirmais metais uždirba 180 000 JAV dolerių. Kitus 30 % studentų išgraibsto „McKinsey & Co.“, „Boston Consulting Group“ ir „Bain & Company“ vadybos konsultacijų įmonės. Likusi studentų dalis dažniausia įsilieja į pirmaujančių pasaulyje privataus kapitalo ir apribotos rizikos fondų valdymo bendrovių, tokių kaip „Citadel LLC“, „Silver Lake Partners“ ar „Blackstone“ gretas.

## Išnašos
Sigitas Žvirblis

**Sigitas Žvirblis** (g. 1961 m. rugpjūčio 16 d. Vaškuose) – buvęs Lietuvos futbolininkas, verslininkas.

## Biografija

1979 m. baigė Panevėžio internatinę sporto mokyklą. 1979–1983 m. studijavo Kauno kūno kultūros institute. 1988–1994 m. dirbo kooperatyve „Lietuvos suvenyras“, nuo 1990 m. jam vadovavo. 1994 m. tapo užsienio kapitalo įmonės UAB „Intersurgical“ generalinis direktorius.

## Futbolininko karjera
Vos būdamas 17-os metus rungtyniavo „Žalgiryje“, vėliau išvažiavo mokytis į tuometinį Kauno kūno kultūros institutą. 1979–1983 m. žaidė Kauno „Atleto“ bei Kauno „Bangos“ futbolo komandose. 1984–1988 m. dirbo ir žaidė SRT Vilnius komandoje.

## Apdovanojimai
* 2009 m. žurnalo „Veidas“ „Metų vadovas 2009“
* 2006 m. apdovanotas Švenčionių rajono socialinės infrastruktūros vystymo nominacija.
* 2006 m. suteiktas Švenčionių rajono garbės piliečio vardas.
* 2003 m. apdovanotas Vilniaus apskrities viršininko administracijos III laipsnio nominacija „Už nuopelnus finansinio-gamybinio ugdymo srityje“.

## Šaltiniai
Vladas Ulinauskas

**Vladas Ulinauskas** (1934 m. lapkričio 11 d. Kaune – 2007 m. rugpjūčio 17 d. ten pat) – Lietuvos futbolininkas, LTSR nusipelnęs treneris (1985).

## Biografija

Tėvas K. Ulinauskas tarpukariu dirbo „Maisto“ bendrovėje raštininku, buvo aktyvus Šaulių sąjungos narys, visuomenininkas, 1931 m. kartu su bendraminčiais prie „Maisto“ bendrovės įkūrė sporto sekciją. Užėjus sovietams buvo ištremtas.

Vladas Ulinauskas – Vlado Danilevičiaus auklėtinis, vaikystę praleido Kaune, Julijanavoje. Palikęs vidurinę mokyklą dirbo stiklo fabrike kroviku, vakarais lankė Darbo jaunimo vidurinę mokyklą. 1956 m. baigė žaidėjo karjerą patyręs blauzdikaulio lūžį. 1957 m. baigė KKI. Ilgametis Kauno ir Klaipėdos futbolo federacijų narys.

Treniravo „Atlanto“ (1971–1975), Kauno „Bangos“ komandas, dirbo Klaipėdos VJSM (1957–1959) ir Kauno futbolo mokykloje (1987–2007). Auklėtiniai – Kęstutis Birieta, Vytautas Brivinskas, Vytautas Lydeka, Kazimieras Dranginis, Algirdas Gruzdas, Mečislovas Mazgys, Jonas Kavaliauskas, Vaidotas Žitkus ir kiti tapo žinomais futbolininkais.

Su žmona Ema susilaukė dviejų sūnų.

## Šaltiniai
Algirdas Gruzdas

**Algirdas Gruzdas** (g. 1947 m. rugpjūčio 27 d. Kaune) – buvęs Lietuvos futbolininkas ir treneris.

## Biografija

1970 m. baigė LKKI. Žaidė Kauno „Atlete“, Klaipėdos „Atlante“, Kauno „Bangoje“.

Trenerio karjerą pradėjo 1972 m. Dirbo Kauno futbolo mokykloje, treniravo „Bangą“, su kuria 1989 m. iškovojo Lietuvos čempionės vardą ir tapo „Tiesos“ taurės laimėtoja.

Tarp A. Gruzdo auklėtinių – Aurelijus Skarbalius, Darius Maciulevičius, Dainius Šuliauskas, Andrius Velička.

## Šaltiniai
Kim Ir Seno universitetas

**Kim Ir Seno universitetas** (김일성종합대학, ) – didžiausias ir svarbiausias Šiaurės Korėjos universitetas. „Aukščiausia čučhės švietimo šventovė ir tvirčiausias pagrindas šalies nacionalinių kadrų ruošimui“ . Universitetinis miestelis išsidėstęs Pchenjano *Taesong* rajone ir užima 1,56 km² teritoriją.

## Istorija

Universitetas įkurtas asmeniniu Kim Ir Seno įsakymu ir pavadintas jo garbei. Laikui bėgant, iš kai kurių universiteto fakultetų išaugo keletas savarankiškų aukštųjų mokyklų. Už didelius laimėjimus universitetas du kartus apdovanotas Kim Ir Seno ordinu. Universitete studijavo daugelis dabartinių šalies partijos ir valstybės elito vadovų, įskaitant ir lyderį Kim Čen Irą.

## Struktūra

Universitetas vienija tris institutus (teisės, literatūros ir informacinių technologijų), virš 10 mokslo tyrimo institutų ir centrų. Jame yra 13 fakultetų:
* Ekonomikos
* Istorijos
* Filosofijos
* Užsienio kalbų ir literatūros
* Fizikos
* Mechanikos ir matematikos
* Chemijos
* Gyvenimo mokslo
* Aplinkos apsaugos
* Geologijos
* Atominės energetikos
* Fizkultūros
* Kadrų perkvalifikavimo
Universitetas turi gamtos mokslų muziejų, biblioteką, leidyklą, spaustuvę, sporto rūmus, bendrabučius ir kt. Universitete dirba virš 2000 dėstytojų, tarp jų 400 akademikų, mokslų daktarų, taip pat apie 16000 studentų. Įstoti studijuoti gali tik ideologiškai patikimi asmenys.

## Tarptautiniai ryšiai

Dėl šalies politikos uždarumo universitetas mažai plėtoja tarptautinius ryšius, nebent su kai kuriais Kinijos ir Rusijos universitetais. Vienas paskutinių bendradarbiavimo su užsieniu pavyzdžių – 2005 m. pasirašyta sutartis Vladivostoke (Rusijos kaimyniniame regione) su vietiniu universitetu .

## Šaltiniai

## Nuorodos
* Apie universitetą (rusų k.)
* Apie jaunimą ir Kim Ir Seno universitetą
* Apie mokymą universitete
* Ruso studento, studijuojančio Kim Ir Seno universitete, blogas 
* Universiteto nuotrauka
Vacys Lekevičius

**Vacys Lekevičius** (g. 1963 m. birželio 26 d. Rusnėje) – buvęs Lietuvos futbolininkas, treneris.

## Istorija

Futbolo pradmenų mokėsi Šilutėje, pirmasis treneris Ervinas Kuncaitis. Baigęs 8 klases jis išvyko į Kauną, buvo priimtas į vaikų klubą „Viliją“, kuriame įvairaus amžiaus berniukus ugdė žinomas treneris Aleksandras Oniščiukas. Vėliau jį pastebėjo Lietuvos pirmenybėse žaidusio „Kelininko“ treneriai, iš kurio jį pakvietė TSRS II lygos pirmenybėse žaidusio „Atlanto“ treneris Algimantas Mitigaila. 1983 m. sublizgėjo gindamas Lietuvos jaunimo rinktinės garbę – Maskvoje tapo TSRS tautų spartakiados čempionu. Visiems nugalėtojams buvo suteiktas tuomet labai vertinamas – TSRS sporto meistro vardas.

Kai „Atlantui“ pradėjo vadovauti Česlovas Urbonavičius, 1984 m. vėl sugrįžo į Kauną. 1986 m. jis su Kauno „Banga“ tapo Lietuvos čempionu. Baigęs Kauno policijos mokyklą, su darbu persikėlė į Marijampolę. Jaunesnysis kriminalinės paieškos inspektorius laisvalaikiu žaidė „Sūduvos“ vienuolikėje.

1991 m. V. Lekevičius dėl darbo reikalų grįžo į uostamiestį, o netrukus tapo „Aro“ būrio vado pavaduotoju. Atvykęs į Klaipėdą, pateko į „Granito“ komandą, kurią nuo 1992 m. atsisakė remti tuometis Statybos trestas. Dėl to 1993 m. pavasarį jis su kitais bendraminčiais įkūrė policijos sporto klubą „Aras“. Klubas perėmė „Granito“ komandą, o 1996 m. nutarė pratęsti gražias Klaipėdos futbolo tradicijas perimdami „Atlanto“ pavadinimą.

Ilgus metus treniravo „Atlanto“ komandą, vėliau tapo šio klubo vadovu. Iš didžiojo futbolo pašalintas 2000 m. balandį (tuomet žaidė vartuose ir treniravo komandą) po to, kai Vilniuje per Lietuvos futbolo čempionato rungtynes su „Žalgiriu“ užpuolė teisėjo asistentą Gintarą Ratkevičių ir buvo diskvalifikuotas iki sezono pabaigos, jam per rungtynes uždrausta būti šalia tarp atsarginių žaidėjų.

2011 m. Lekevičius tapo vyriausiu kada nors A Lygoje žaidusiu žaidėju. 48 metų FK Altantas direktorius turėjo ginti komandos vartus, kadangi traumą gavo vienintelis komandos vartininkas.

## Šaltiniai
Luka Perić

**Luka Peričius** (g. 1987 m. gruodžio 14 d.) – Kroatijos futbolininkas, centro gynėjas.

## Karjera
Rungtyniavo gimtinėje Inter Zapresic ir HNK Gorica.

Į „Žalgirį“ atvyko iš HNK „Gorica“ komandos, tapusios antros Kroatijos futbolo lygos nugalėtojais. 

2011–2013 m. rungtyniavo Lietuvoje. A lygoje sužaidė 68 rungtynes ir pasižymėjo pelnydamas aštuonis įvarčius.

2014 m. sezone atstovavo Östersunds FK (Švedija). 2015–2016 m. sezone atstovavo HNK Gorica.

2017 m. pirmoje pusėje rungtyniavo FK RFS (Latvija), o vėliau persikėlė į FK Jonava.

2018 m. atstovavo SV Wildon. 2019 m. perėjo į Zagorec Krapina.

## Pasiekimai
; su VMFD Žalgiris Vilnius
* 2011–2012 m., 2012–2013 m. LFF taurės laimėtojas
* 2013 m. LFF Supertaurės laimėtojas
* 2013 m. A Lygos laimėtojas

## Išnašos

## Nuorodos
* SOCCERWAY 
* footballfacts.ru
* Transfermarkt
Paulo Sergio Bento Brito

**Paulas Seržijus Bentas Britas** (g. 1968 m. vasario 19 d. Estremose) buvęs portugalų futbolininkas, treneris.

## Heart of Midlothian
Sergio į Škotijos Premier lygos Heart of Midlothian klubo vyriausiojo trenerio pareigas buvo paskirtas 2011 m. rugpjūčio 2d. po to kai Jim Jefferies ir jo asistentas buvo atleisti iš pareigų. 2012 m. gegužės 19 d., su Hearts, laimėjo Škotijos futbolo taurę, nugalėjus Hibernian klubą 5-1. Birželio 7 d. paliko klubą, atsisakęs naujo kontrakto. 

## Pasiekimai
;Olhanense
* Segunda Divisão: 2003-2004 m. (Pietų zona)

;Heart of Midlothian
* Škotijos futbolo taurė: 2012 m.

## Šaltiniai

## Nuorodos

* Profilis
Obanas

**Obanas** () – senovinė didelės vertės Japonijos aukso moneta, labai suapvalinto stačiakampio formos. Kaldinta 1571-1860 m. Jose būdavo įspaustas nominalas, o monetų valdininko parašas - užrašytas tušu.

Tokugavos laikų monetos buvo kaldinamos iš aukso, sidabro ir bronzos. 

Pirmus obanus 1588 m. ėmė kaldinti *Gotō* giminė įsakius Hidejošiui.

Obanas buvo lygus dešimčiai *[[ryo]]* arba dešimčiai kobanų.

## Nuorodos
Broudas

**Broudas** () – auksinė Anglijos moneta, verta 20 šilingų, išleista 1656 m. Ši moneta svėrė 9,0–9,1 g (8,34 g gryno aukso), jos skersmuo - 29-30 mm. Monetą sukūrė *Thomas Simon* (dar vadintas *Symonds*).

Monetoje pavaizduota:
* Averse - lordo protektoriaus Oliverio Kromvelio portretas (pavaizduotas su lauro vainiku kaip Romos imperatorius), su užrašu *OLIVAR D G R P ANG SCO HIB &c PRO*  (*Oliver, by the Grace of God, Protector of the Republic of England, Scotland, Ireland, etc.* 'Oliveris, Dievo malone, Anglijos, Škotijos, Airijos ir kt. respublikos protektorius'). 
* Reverse - karūnuotas Anglijos respublikos skydas su užrašu *PAX QVAERITVR BELLO 1656* ('Taika surandama per karą').

Puikiai išsilaikiusios broudų monetos (kokybė nuo *very fine* iki *extremely fine*) dabar vertos nuo £3500 iki £6000, nes jos labai retos. Pjedforto versijos broudai, turintys gurte įrašą, žinomi kaip „penkiasdešimties šilingų moneta“.
San Ignasijus (Belizas)

**San Ignasijus** () – miestas vakarų Belize, Kajo rajono administracinis centras. Įsikūręs į pietus nuo Mopano ir Makalio upių santakos, 35 km į vakarus nuo šalies sostinės Belmopano.

Maisto, medienos kirtimo ir apdirbimo pramonė, verčiamasi žemės ūkiu, turizmu. Veikia ligoninė, Galeno universitetas, kelios kolegijos.

San Ignasijus pasižymi didele etnine įvairove: daugumą gyventojų sudaro metisai ir kreolai, tačiau yra ir majų (mopanų), libaniečių, kinų, vokiečių menonitų.

## Istorija

Miestas susikūrė britų valdymo laikais kaip medienos kirtimo ir eksporto centras. XX a. pab. prisijungė gretimą Santa Elenos gyvenvietę.

## Sportas
* Verdes FC – futbolo klubas; rungtyniavo aukščiausioje šalies lygoje.

## Išnašos
FK Automobilininkas Klaipėda

**Klaipėdos „Automobilininkas“** – buvęs Lietuvos futbolo klubas iš Klaipėdos.

## Istorija

## Pasiekimai

## Sezonai

|}

## Nuorodos
Prieštechnikinis šautuvas

**Prieštechnikinis šautuvas** (), kitaip dar *didelio kalibro snaiperinis šautuvas* () – šautuvas, skirtas nešarvuotai ir lengvai šarvuotai karinei technikai naikinti, paprastai turintis optinį taikiklį. Gyvajai jėgai naikinti naudojamas retai. Plačiai naudojami priešsnaiperinei kovai, priešo snaiperiams naikinti. 

Dažnai manoma, kad terminai *anti-materiel rifle* ('prieštechnikinis šautuvas') ir *didelio kalibro snaiperinis šautuvas* reiškia tą patį, tačiau taip nėra. Pvz., Antrojo pasaulinio karo laikų prieštankinis šautuvas PTRD-41 priskiriamas prieštechnikiniams šautuvams, bet jis nėra didelio kalibro snaiperinis šautuvas.

Prieštechnikiniai šautuvai savo forma panašūs į šiuolaikinius snaiperinius šautuvus ir neretai naudojami kaip snaiperiniai šautuvai. Tačiau jie turi žymiai galingesnius šovinius, negu reikia kariams neutralizuoti, ir tinka šaudymui didesniais nuotoliais negu įprasti snaiperiniai šautuvai. Paprastai prieštechnikiniai šautuvai naudoja 12,7x99 mm NATO (.50 BMG), 12,7x108 mm, 14,5x114 mm ir net 20 mm šovinius. Didelio kalibro šovinių kulkos gali turėti viduje sprogstamosios (sprogstamosios kulkos) ar padegamosios medžiagos užtaisą (padegamosios kulkos), šarvamušę šerdį (šarvamušės kulkos) ar jų kombinaciją, kaip kad Raufoss Mk211 kulkoje.

Prieštechnikiniai šautuvai ir su jais naudojama įranga yra dideli ir sunkūs, todėl tokį šautuvą naudojantis šaulys paprastai turi vieną ar du pagalbininkus. 

Didelio kalibro šoviniai sukurią didelę atatranką, todėl prieštechnikiniai šautuvai konstruojami šaudyti gulint ar stovint, bet šautuvas pastatomas ant kojelių. Tiek kojelės, tiek laibgalio stabdis leidžia lengviau valdyti šautuvą ir didina taiklumą. Šaudyti 12,7x99 mm NATO ar didesnio kalibro šoviniais stovint ar klūpint bei laikant neatremtą šautuvą labai nepatogu.

Prieštechnikinių šautuvų pirmtakai pasirodė Pirmojo pasaulinio karo metais, kai pasirodė prieštankiniai šautuvai. Dabar jokie šautuvai negali įveikti tankų ar kitų panašiai šarvuotų kovos mašinų šarvų, tačiau prieštechnikiniai šautuvai tinka atakuoti nešarvuotas ar lengvai šarvuotas kovos mašinas, taip pat orlaivius, smulkius laivus, ryšio įrangą, radarus, artilerijos pabūklus, raketų leistuvus ir pan. Prieštechnikiniais šautuvais šie taikiniai naikinami ar gadinami iš pakankamai didelio nuotolio, naudojant palyginti lengvą įrangą ir pigiai.

Prieštechnikinius šautuvus naudoja ne tik priešo technikai ar gyvajai jėgai naikinti, bet ir nesprogusiems šaudmenims saugiai naikinti. 

## Prieštechnikinių šautuvų sąrašas
Grajevo apskritis

:: *Apie 1940–1945 m. Baltarusijos TSR egzistavusi rajoną žr. [[Grajevo rajonas]]*.

**Grajevo apskritis** () – apskritis šiaurės rytų Lenkijoje, Palenkės vaivadijoje. Apskrities centras Grajevo miestas. Apskritis ribojasi su Augustavo, Kolno, Lomžos, Luko, Monkų ir Pišo apskritimis. Apskrityje yra 6 valsčiai.

## Apskrities valsčiai
Apskrityje yra 6 valsčiai:

## Istorija

Nuo V a. pr. m. e. iki XIII a. šiose vietovėse gyveno lietuviams artima baltų gentis – jotvingiai. Apie XV a. šias vietoves pradėjo kolonizuoti mozūrai ir lenkai. Nuo XIII-XIV a. iki 1513 m. dabartinės apskrities šiaurės rytuose esančios žemės priklausė Lietuvos Didžiosios Kunigaikštystės Trakų vaivadijai, o nuo 1513 m. iki 1569 m. Liublino unijos Lietuvos Didžiosios Kunigaikštystės Palenkės vaivadijai. Nuo 1138 m. iki 1526 m. dabartinės apskrities pietvakarinės žemės priklausė Lenkijos karalystės Mazovijos kunigaikštystei, o nuo 1529 m. iki 1569 m. Mazovijos vaivadijai. Nuo 1569 m. iki 1795 m. buvo Abiejų Tautų Respublikos Didžiosios Lenkijos provincijos Mazovijos vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1815 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, 1837–1866 m. Augustavo gubernijai, 1867–1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919–1939 m. priklausė Lenkijos tarpukario Balstogės vaivadijai. 1939–1941 m. ir 1944 m. apskritis priklausė Tarybų Sąjungos, Baltarusijos TSR, Balstogės srities, Grajevo rajonui. 1941–1945 m. priklausė Trečiajam reichui. Nuo 1945 m. priklauso Lenkijai. 1945–1975 m. priklausė Balstogės vaivadijai. 1975–1999 m. priklausė Lomžos vaivadijai. 2008 m. pradėtas oficialiai naudoti Grajevo apskrities herbas ir Grajevo apskrities vėliava.

## Gyventojai

Pagal 2005 m. birželio 30 d. surašymo duomenis:

## Nuorodos
* Grajevo apskrities tinklalapis (lenk.).
Harvardo verslo mokykla

**Harvardo verslo mokykla** () – Harvardo universiteto verslo mokykla. Harvardas siūlo verslo vadybos magistro () ir doktorontūros ( studijų programas. Harvardo verslo mokykla pirmoji pradėjo taikyti verslo atvejų tyrimo metodą ().

## Reputacija

2011 m. ši mokykla išrinkta, kaip trečia geriausia pasaulyje, vertinant MBA studijų programą. Prestižinis Harvardo universiteto diplomas atveria daugelio garsių bendrovių duris, tačiau, nepaisant aukšto absolventų akademinio lygio, darbdaviai skundžiasi, kad jie neretai būna arogantiški.

Remiantis „Forbes“ duomenimis, maždaug 90 % milijardierių,  užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Vartono verslo mokyklą, Kolumbijos verslo mokyklą arba Harvardą.

## Šaltiniai
Kolumbijos verslo mokykla

**Kolumbijos verslo mokykla** () – Kolumbijos universiteto verslo mokykla. Šis universitetas siūlo verslo vadybos magistro () ir doktorontūros ( studijų programas.

## Reputacija
2011 m. ši mokykla išrinkta, kaip septinta geriausia pasaulyje, vertinant MBA studijų programą. Kolumbijos universiteto gerbėjai pabrėžia jo absolventų finansų srities žinias ir konkurencinį veržlumą. Be to, Kolumbijos verslo mokykla turi glaudžių ryšių su Volstrytu.

Remiantis žurnalo „Forbes“ duomenimis, maždaug 90 % milijardierių,  užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Vartono verslo mokyklą, Kolumbijos verslo mokyklą arba Harvardą.

## Šaltiniai
Stanfordo verslo mokykla

**Stanfordo verslo mokykla** () – Stanfordo universiteto verslo mokykla.

## Studijų programos

Šis universitetas siūlo prestižinę „Sloan“ draugijos () programą – 10 mėnesių verslo vadybos studijas vyresnio amžiaus specialistams, turintiems ne mažesnę kaip 10 metų vadovavimo patirtį. Kaip ir kitos panašios įstaigos, be to, ji dar siūlo verslo vadybos magistro () ir doktorontūros ( studijų programas.

## Reputacija

2011 m. ši mokykla išrinkta, kaip ketvirta geriausia pasaulyje, vertinant MBA studijų programą. Baigusieji Stanfordo verslo mokykla vidutiniškai uždirba daugiausiai – 183 260 JAV dolerių per metus.

## Šaltiniai
Graphosoma

***Graphosoma*** – skydblakių (*Pentatomidae*) šeimos blakių gentis.

Europoje gyvena 4 rūšys, Lietuvoje – tik 1 rūšis:
* Juostelinė skydblakė (*Graphosoma lineatum*) (Linnaeus, 1758). Lietuvoje gyvena.
* *Graphosoma interruptum* (White, 1839)
* *Graphosoma melanoxanthum* (Horvath, 1903)
* *Graphosoma semipunctatum* (Fabricius, 1775)
Jean Lannes

**Žanas Lanas** (, 1769 m. balandžio 11 d. – 1809 m. gegužės 31 d.) – kunigaikštis, Prancūzijos maršalas (1804 m.), vienas talentingiausių ir gabiausių Napoleono I karo vadų, Revoliucijos ir Napoleono karų dalyvis.

## Biografija
Gimė 1769 m. balandžio 11 d. Lectoure vietovėje, pietų Prancūzijos Žero departamente. Gimė arklininko šeimoje. Kilus Prancūzijos ir Ispanijos karui, įstojo į vietos savanorių batalioną. 1796 – 1797 m. dalyvavo ir pasižymėjo Italijos kampanijoje ir Napoleono buvo pakeltas brigados generolu.

1798–1799 m. dalyvavo žygyje į Egiptą. 1799 m. lapkričio 9 d. dalyvavo vadinamajame Briumero 18 d. perversme, kurio metu Napoleonas nuvertė Direktoriją ir įkūrė Konsulatą. Buvo paaukštintas į divizijos generolus. 1800 m. laimėjo Montebelo mūšį prieš Austrijos kariuomenę Lombardijoje, dalyvavo Marengo mūšyje.

1801 m. buvo paskirtas Prancūzijos ambasadoriumi Portugalijoje. 1804 m. tapo Prancūzijos maršalu. Dalyvavo Ulmo mūšyje, pasižymėjo Austerlico ir Jėnos-Auerštato mūšiuose. Frydlando mūšio metu atlaikė kelis kartus gausesnės Rusijos kariuomenės atakas. 1808 m. vadovavo Prancūzijos armijos sparnui Ispanijoje. 1809 m. vasario 21 d. po kelių mėnesių apsiausties užėmė Saragosos tvirtovę. Už pergalę gavo kunigaikščio titulą.

1809 m. gegužės 22 d. Asperno-Eslingo mūšio metu buvo mirtinai sužeistas rikošetu pataikiusia kulka į kojas. Operacijos metu jam buvo amputuota viena, o po kelių dienų ir kita koja. Dar po kelių dienų mirė Vienos ligoninėje nuo gangrenos. Palaidotas Paryžiaus Panteone.

Ž. Lanas buvo du kartus vedęs ir turėjo šešis vaikus. Ž. Lanas mūšių metu pasižymėjo išskirtine drąsa, pats asmeniškai juose dalyvaudavo.

## Šaltiniai
Verslo administravimo daktaras

**Verslo administravimo daktaras** ( – kvalifikacinis laipsnis, suteikiamas, baigus verslo vadybos doktorantūros studijas.

Doktorantai gali gilintis į finansų, žmogiškųjų išteklių, verslo santykių valdymo, organizacijos strategijos, rinkodaros ir kitas sritis. Baigusieji doktorantūrą gali savarankiškai vykdyti savo profesinių interesų srities tyrimus, dėstyti ir bendradarbiauti su mokslo bendruomene, verslu, dalyvauti visuomeninėse veiklose – atlikti tyrimus, skelbti publikacijas ir konsultuoti.

## Lietuvoje
2011 m. Lietuvoje bus pradėta vykdyti pirmoji Baltijos regiono doktorantūros programa. Tarptautinius vadybos ir administravimo krypties daktarus ruoš keturi Baltijos regiono universitetai-partneriai – ISM Vadybos ir ekonomikos universitetas, Danijos Arhus universitetas, BI Norvegijos vadybos institutas ir Estijos Tartu universitetas. Studijas organizuos ISM Vadybos ir ekonomikos universitetas, o Doktorantūros komitetą, atsakingą už studijų kokybę, sudarys tarptautiniai mokslininkai.

## Taip pat skaitykite

* Verslo vadybos mokykla
* Verslo administravimo bakalauras
* Verslo administravimo magistras
* Sloan draugijos programa
* Verslo administravimas

## Šaltiniai
Nordlandas

**Nordlandas** ( – „Šiaurės žemė“) – Norvegijos apskritis Šiaurės Norvegijoje, kuri ribojasi su Trumsu šiaurėje, Triondelagu pietuose, Norboteno lėnu, priklausančiu Švedijai, rytuose, Vesterboteno lėnu pietryčiuose, Atlanto vandenynu (Norvegijos jūra) vakaruose. Apskrities centras – Budė. Nuošali Jan Majeno sala Arkties vandenyne priskiriama Nordlandui nuo 1995 m.

Apskrities pietuose esanti Vegaejenas yra UNESCO Pasaulio paveldo sąraše. Nordlando istorija susijusi su Norvegijos jūra: tai viena produktyviausių jūrų pasaulyje, nuo senų laikų visus metus aprūpinanti maistu pakrantės gyventojus. Be to, jūros dėka Nordlando klimatas daug švelnesnis nei kitur Arktyje.

## Šaltiniai
Ambergriso Sala

**Ambergriso Sala** arba **Ambergris Ki** () – sala Karibų jūroje, pačioje Belizo barjerinio rifo šiaurėje. Priklauso Belizui, Belizo rajonui. Salos ilgis iš šiaurės į pietus siekia ~40 km, plotis iki 1,6 km. Pakrantes užima platūs balti paplūdimiai, centrinę dalį – mangrovių pelkynės (dabar dauguma nusausintos).

Pagrindinė gyvenvietė – San Pedras. Taip pat yra dar keletas kaimelių ir kurortų. Yra nedidelis lėktuvų pakilimo takas. Verčiamasi turizmu.

Ambergriso Sala ikikolumbiniais laikais buvo gyvenama majų, randama jų keramikos.
San Pedras (Belizas)

**San Pedras** () – miestelis šiaurės rytų Belize, Belizo rajone, Ambergriso Salos pietuose. Tai antras pagal dydį miestas rajone. Yra nedidelis oro uostas, prieplauka, daug viešbučių. Verčiamasi turizmu, populiarios vandens pramogos.

## Istorija

San Pedrui miestelio statusas suteiktas 1848 m.

## Sportas
* San Pedro Pirates FC – futbolo klubas; rungtyniavo aukščiausioje šalies lygoje.

## Išnašos
Gofo Sala

**Gofo Sala** arba **Gofs Ki** () – maža salelė Belizo barjeriniame rife, Anglų sąsiauryje. Plotas – 0,5 ha. Tai nedidelis smėlio ruožas, apsuptas 0,6-3 m gylio lagūnų. Yra maža prieplauka ir turistų namelis. Saloje kiaušinius deda jūriniai vėžliai.

Kolonijiniais laikais Gofo Saloje veikė žvejų stovyklavietė, vyko prekyba, įkurtos kapinės.
Vadsė

**Vadsė** (š. sam. *Čáhcesuolu*, ) – miestas ir savivaldybė Finmarke, Norvegijoje. Miestas yra savivaldybės ir Finmarko apskrities sostinė.

Vadsė įkurta 1838 m. sausio 1 d. Įstatymas reikalavo, kad miestai būtų atskirti nuo kaimo apskričių, bet dėl mažo gyventojo tankumo ir mažao balsuojančių skaičiaus tą buvo sunku padaryti. Kaimai buvo atskirti nuo Vadsės 3 etapais: Nesebis (1846 m.), Sėr-Varangeris (1858 m.), and Nord-Varangeris (1894 m.). Paskutinis kaimas buvo vėl prijungtas prie miesto 1964 m. sausio 1 d.

Vadsės vardas kildinamas iš senovės nordų frazės „sala su geriamu vandeniu“. Miesto herbas yra iš šių laikų, o patvirtintas 1976 m. vasario 20 d. Jame pavaizduotas sidabrinis elnias raudoname fone. Šiaurės elnias yra pagrindinis savivaldybės naminis gyvūlys ir svarbus ekonomiškai.

## Istorija

XVI a. Vadsėjos saloje buvo žvejų kaimas ir bažnyčia. Vėliau kaimas persikėlė į žemyną. 1833 m. Vadsei buvo suteiktos miesto privilegijos ir čia pradėjo keltis žmonės iš Suomijos bei nuo bado bėgantys švedai. Suomiškai pradėjo kalbėti dauguma miesto gyventojų. Ned dabar kai kuriose sodybose kalbama suomiškai. Kai naciai užėmė Norvegiją čia įsikūrusius nacius bombardavo Sovietų Sąjunga. Tačiau čia, priešingai nei kitur FGinmarke netoli miesto centro išliko mediniai XIX namai. Ypač garsūs norvegų Esbensenų ir suomių Tuomainenų namai. Vadsėjos saloje yra diližablio stiebas, kuriuo naudojosi Umberto Nobile ir Roald Amundsen, kai vyko su diližabliu „Norvegija“ į Šiaurės ašigalį 1926 m., o Nobile jį panaudojo dar diližablyje „Italija“ 1928 m.

## Išnašos

## Nuorodos
*Municipal fact sheet 
*Varanger.com tourist information about Varanger area
*List of town twinnings in Scandinavia
Kolkerio Sala

**Kolkerio Sala** arba **Ki Kolkeris** () – siaura salelė Belizo barjeriniame rife, Karibų jūroje, 32 km į šiaurės rytus nuo Belizo miesto. Ilgis šiaurės–pietų kryptimi ~8 km, plotis ~1 km. Sala sudaryta iš smėlingos nerijos, apsuptos seklių lagūnų (gylis iki 4,5 m). Pietinėje dalyje salą skiria siauras sąsiauris.

Pietinę salos dalį užima Ki Kolkerio gyvenvietė. Joje yra mažas oro uostas, prieplauka, kapinės, futbolo stadionas, keletas viešbučių. Verčiamasi turizmu ir žvejyba.

Kolkerio Sala gausiau apgyvendinta XIX a. vid. nuo persekiojimų žemyne pabėgusių majų ir metisų. Salą daug kartų nuniokojo uraganai (ypač uraganas Hati 1961 m.).
Anglijos soverenas

**Anglijos soverenas** () – Anglijos karalystės aukso moneta, pirmą kartą išleista 1489 m. valdant karaliui Henrikui VII.

Soverenas paprastai buvo vertas 1 svaro sterlingų arba 20 šilingų, tačiau ant jos nebuvo pažymėta monetos vertė. Pavadintas dėl dydžio ir pagal pirmosiose monetose pavaizduotą karalių soste.
Averse buvo soste sėdinčio karaliaus atvaizdas, o reverse – Anglijos karalystės herbas bei Tiudorų dviguba rožė.

Pirmieji soverenai buvo 23 karatų prabos (958 prabos) ir svėrė 15,55 g (15,47 g gryno aukso). Vėliau Henrikas VIII aukso grynumą sumažino iki 22 karatų (917 prabos). Šio grynio auksas (vadinamas kronų auksu) tapo standartiniu aukso grynumu Britų salose ir JAV.

Soverenų svoris kelis kartus buvo mažintas. Paskutinius soverenus nukaldino 1604 m. Jų vietą vėliau užėmė junitai, lorelai, broudai ir ginėjos.

1817 m. soverenų kaldinimą atnaujino Jungtinė Didžiosios Britanijos ir Airijos Karalystė.


File:Half Sovereign Edward VI 1551 681778.jpg|1551 m. Edvardo VI pussoverenis. Svoris 5,22 g.
File:Sovereign Mary 1553 661995.jpg|1553 m. Marijos I soverenas. Svoris 15,16 g.
File:Sovereign Elizabeth 1585 661999.jpg|1585-1587 m. Elžbietos I soverenas. Svoris 15,2 g.


## Nuorodos
Hatjevilis

**Hatjevilis** () – gyvenvietė rytų Belize, Belizo rajone, į pietvakarius nuo Belizo miesto, netoli Sibuno upės. Veikia kelios mokyklos, yra pagrindinis šalies kalėjimas.

## Istorija

Hatjevilis pradėjo kurtis 1961 m. iš pabėgėlių stovyklos, kurioje glaudėsi po uragano namus praradę Belizo miesto gyventojai.
Leidivilis

**Leidivilis** () – gyvenvietė rytų Belize, Belizo rajone, 17 km į šiaurės vakarus nuo Belizo miesto, Karibų jūros pakrantėje, prie Belizo upės žiočių. Pro miestelį eina Belizo-Korosalio plentas. Leidivilyje yra tarptautinis Philip S. W. Goldson oro uostas.
Sloan draugijos programa

**„Sloan“ draugijos** () programa – prestižinės 10-12 mėnesių trunkančios verslo vadybos studijos skirtos vyresnio amžiaus specialistams, turintiems ne mažesnę kaip 10 metų vadovavimo patirtį. „Sloan“ draugijos programa buvo pradėta dėstyti MIT Sloan vadybos mokykloje 1940 m. Vėliau teisę šią programą dėstyti gavo ir Stanfordo verslo mokykla bei Londono verslo mokykla.

## Taip pat skaitykite

* Verslo vadybos mokykla
* Verslo administravimo bakalauras
* Verslo administravimo magistras
* Verslo administravimo daktaras

## Nuorodos
* MIT Sloan Fellows Program in Innovation & Global Leadership
* Stanford Sloan Master's Program
* Sloan Fellowship MSc at London Business School
Verslo administravimo bakalauras

**Verslo administravimo bakalauras** () – kvalifikacinis laipsnis, suteikiamas, baigus vadybos srities bakalauro studijas. Beveik visuose universitetuose, BBA bakalauro laipsnis įgyjamas po 4 metų trukmės studijų. Verslo vadybos bakalauro programa dažniausiai apima mokymo dalykų pagrindų ir konkrečios srities specializacijos kursus.

## Programos turinys

Verslo vadybos bakalauro studijos suteikia nuodugnias įmonės funkcinių sričių bei jų tarpusavio ryšių žinias ir tuo pačiu metu leidžia pasirinkti konkrečios srities specializaciją. Vadybos mokslas lavina asmens gebėjimą organizuoti ir valdyti organizacijos veiklą, tobulina jo bendravimo ir sandorių sudarinėjimo įgūdžius. Daugelis programų ugdo studentus ir suteikia jiems praktinės patirties pasitelkdami, verslo atvejų tyrimo metodus, įvairias užduotis, prezentacijas, stažuotes, įmonių atstovų apsilankymus, sąveiką su pramonės žinovais.

Mokymo dalykų pagrindai apima tokius dalykus:  Sąskaityba; Verslo teisė; Verslo etika; Ekonomika;  Finansų vadyba; Žmogiškųjų išteklių vadyba; Informacinės technologijos; Rinkodara; Operacijų valdymas; Organizacinė elgsena; Kiekybinė analizė; Strategijos valdymas.

Konkrečios srities specializacijos kursai: 

* Sąskaityba;
* Antreprenerystė;
* Finansai;
* Nekilnojamasis turtas;
* Žmogiškųjų išteklių vadyba;
* Tarptautinis verslas;
* Informacinės technologijos;
* Verslo teisė;
* Vadyba;
* Rinkodara;
* Operacijų valdymas;
* Tiekimo grandinės valdymas;
* Turizmo vadyba.

## Taip pat skaitykite

* Verslo administravimo magistras
* Verslo administravimo daktaras
* Verslo vadybos mokykla
* Sloan draugijos programa
* Verslo administravimas
Pirmasis artilerijos pulkas

**Pirmasis artilerijos pulkas** – Lietuvos kariuomenės dalinys, veikęs 1919–1940 m.

## Istorija
1919 m. vasario 26 d. 1-osios artilerijos baterijos pagrindu Aukštojoje Panemunėje buvo pradėtas kurti 1-asis artilerijos pulkas. Tuo metu pulko vadovybė formavo visos Lietuvos kariuomenės artilerijos pagrindus. Per 1919 m. pulke įkurtos pirmosios aštuonios baterijos, pulkas suskirstytas į du artilerijos divizionus, o 1920 m. kovo mėnesį suformuotas ir trečiasis divizionas. 

1920 m. gruodžio mėnesį pulkas pervadintas į Artilerijos brigadą. 1921 m. rugpjūtį kariuomenės artilerijos divizionai pertvarkyti į keturis artilerijos pulkus. Pirmajame artilerijos pulke liko 1-oji, 4-oji ir 7-oji artilerijos baterijos. 1926 m. liepos mėnesį pulkas buvo išformuotas. 

1935 m. rugpjūtį pulkas atkurtas, nuo spalio mėnesio pulko štabas ir 2-oji artilerijos grupė dislokuoti Panevėžyje, 1-oji grupė Ukmergėje, 3-oji – Kupiškyje. 1939 m. 2-oji artilerijos grupė perkelta į Vilnių. Pulkas buvo ginkluotas 105 mm kalibro haubicomis ir 75 mm kalibro patrankomis.

TSRS okupavus Lietuvą 1940 m. rugpjūčio 30 d. pulkas išformuotas.

## Pulko vadai
* Eduardas Jodko – 1919 m.
* Mikas Gedgaudas – 1919–1920 m.
* Vincas Geiga – 1921–1926 m.
* Alfonsas Sklėrius – 1935–1940 m.
* Vladas Sidzikauskas

## Šaltiniai
Anatolijos plokštė

**Anatolijos plokštė** – kontinentinė tektoninė plokštė, kurią daugiausiai sudaro Mažosios Azijos pusiasalis.

Rytuose Rytų Anatolijos lūžis sudaro ribą su Arabijos plokšte. Iš pietų ir pietvakarių pusės Anatolijos plokštė susikerta su Afrikos plokšte. Ši konvergencinė riba atsirado dėl to, kad vandenyno pluta, esanti po Viduržemio jūra, ir žemyninė Anatolijos pluta suspaudžia. Taip pat ji sudarė tai, kas paprastai laikoma subdukcijos zonomis Graikijos ir Kipro lankuose.

Šiaurinėje pusėje plokštė ribojasi su Eurazijos plokšte, taip sudarydamos Šiaurės Anatolijos lūžio zoną.

Tyrimai rodo, kad Anatolijos plokštė sukasi prieš laikrodžio rodyklę, nes ją į vakarus stumia Arabijos plokštė, o judėti į šiaurę trukdo Eurazijos plokštė. Kai kuriose nuorodose Anatolijos plokštė vadinama žemyninės plutos „bloku“, vis dar sujungtu su Eurazijos plokšte.  Tačiau Šiaurės Anatolijos lūžio tyrimai rodo, kad Anatolija yra atsieta nuo Eurazijos plokštės. Dabar ją iš rytų spaudžia Arabijos plokštė ir stumia į vakarus, nes šiauriau esanti Eurazijos plokštė blokuoja judėjimą ta kryptimi.  Afrikos plokštė subdukuojasi po Anatolijos plokšte išilgai Kipro ir Graikijos lankų, esančių Viduržemio jūros šelfe.

## Išnašos
Bruzgių-Geniušės geležinkelio linija

**Bruzgių-Geniušės geležinkelio linija** () – geležinkelio linija šiaurės rytų Lenkijoje, Palenkės vaivadijoje, Sokulkos apskrityje. Linija skirta tik kroviniams pervežti, dažniausiai tai įvairūs metalai, anglis ir nafta. Šalia linijos stovi PKN Orlen terminalas. Linija prasideda ties Kužnicos-Gardino pasienio punktu Gudijos teritorijoje esančiame Bruzgių kaime ir eina iki Geniušės krovininės geležinkelio stotelės. Linija eina lygiagrečiai su Zielonka-Kužnica Bialostocka geležinkelio linija. Iš pradžių linija ėjo iki Machnačo kaimo ir baigdavosi ties Jesionovės Gurų draustiniu.

## Stotys ir stotelės

* Kužnicos-Gardino pasienio punktas;
* Kužnica Bialostocka geležinkelio stotis;
* Sokulkos geležinkelio stotis;
* Geniušės krovininė geležinkelio stotelė.

## Literatūra

* Zbigniew Tucholski: *Polskie Koleje Państwowe jako środek transportu wojsk Układu Warszawskiego.* Warszawa: Instytut Historii PAN, 2009, ss. 92-93. ISBN 978-83-7545-035-4. 

## Nuorodos
* Aprašymas apie liniją (lenk.).
Kronų auksas

**Kronų auksas** () – 22 karatų (91,667%) aukso lydinys, 1526 m., valdant Henrikui VIII, Anglijoje imtas naudoti aukso monetoms kaldinti ir naudojamas iki šiol. 

Iki tol aukso monetas kaldino iš 23 karatų aukso, tačiau šis lydinys minkštesnis, todėl labiau dėvisi ir jo monetas patogiau dilinti, taip gaunant aukso drožles. 

## Aukso lydiniai Anglijoje ir Jungtinėje Karalystėje
Gaminant aukso lydinius Anglijoje tradiciškai naudojo varį. Tik kaldinant 1887 m. soverenus buvo pridedama 1,25% sidabro. Tais metais buvo karalienės Viktorijos aukso jubiliejus ir kaldino soverenus su karalienės atvaizdu. Norėta, kad šiose monetose karalienės atvaizdas būtų kuo ryškesnis. 
Kronų auksas su variu D. Britanijoje iki šiol naudojamas soverenams kaldinti.

## Aukso lydiniai JAV
JAV iki 1834 m. aukso monetas kaldino iš kronų aukso. Nuo D. Britanijos kronų aukso šis lydinys skyrėsi tuo, kad turėdavo apie 6% sidabro. 

1834 m. standartinio JAV monetų aukso grynis buvo sumažintas nuo 22 karatų (91,667%) iki 21,58 karato (89,92%), kad aukso monetas būtų sunkiau perlydyti. 1837 m. JAV aukso monetose nustojo naudoti sidabrą, dėl ko grynis padidėjo iki 900 prabos ((21,6 karato). Šis 90% aukso ir vario lydinys buvo naudotas aukso monetoms nuo 1837 m. iki 1933 m., kai aukso monetos buvo išimtos iš apyvartos.

## Kronų auksas ir kaupiamosios monetos
Iki XX a. vidurio aukso monetos buvo apyvartinės monetos, todėl joms tiko patvarus 22 karatų kronų auksas. O kaupiamosios monetos neskirtos apyvartai, todėl dilimas joms nekenkia. Dėl to joms naudojamas minkštas grynas auksas, kurio grynis 99,9%, 99,99% ar net 99,999% (pvz., Kanados Klevo lapai).

1967 m. išleistas Pietų Afrikos respublikos kriugerandas buvo kaldinamas iš tradicinio 22 karatų kronų aukso (likęs metalas - varis), kadangi ketinta naudoti kriugerandus kaip apyvartines monetas. Dabar kriugerandai naudojami kaip kaupiamosios monetos, jų nominalas neatitinka monetų vertės. 
Šiais laikais yra ir daugiau kaupiamųjų monetų, kurios nėra skirtos apyvartai, tačiau dėl istorinės tradicijos kaldinamos iš kronų aukso. Tokios kaupiamosios monetos yra D. Britanijos kaupiamieji soverenai, JAV aukso ereliai. Šie kaldinami iš kronų aukso, kuris turi 3% sidabro, todėl skiriasi nuo senojo JAV kronų aukso.  

## Nuorodos

* Clayton T. Metals Used in Coins and Medals
* Facts about Gold
Penktoji aveniu

**Penktoji aveniu** () – pagrindinė gatvė Manheteno rajone, Niujorke mieste. Penktosios aveniu pradžia yra laikomas Vašingtono parkas, esantis Manheteno apačioje, Greenwhich Village. Aveniu kerta centrinį Manheteną, tęsiasi palei Centrinio parko rytinį pakraštį, Harlemą ir atsimuša į Hudsono upę 142-ojoje gatvėje. 

Niujorko Penktoji aveniu yra pati brangiausia gatvė pasaulyje prekybinių patalpų nuomos atžvilgiu.  Tokius duomenis pateikia tarptautiniai nekilnojamojo turto rinkos analitikai „Cushman & Wakefield“. Itin paklausios patalpos Penktosios aveniu atkarpoje tarp 49 ir 60 gatvių. Šiame ruože kuriasi pagrindinės prestižinių bendrovių parduotuvės. Ši gatvė yra priglaudus Louis Vuitton, Tiffany & Co., Gucci, Prada, Bottega Veneta, Giorgio Armani, Fendi, Versace, Harry Winston, Cartier ir Omega mados namus bei Lord & Taylor, Saks Fifth Avenue, Barneys New York ir Bergdorf Goodman prabangių parduotuvių skyrius.

## Nuorodos

* Versus – Vilnius. Prekės ženklų manevrai

## Išnašos
Lomžos apskritis

:: *Apie 1940–1945 m. Baltarusijos TSR egzistavusi rajoną žr. [[Lomžos rajonas]]*.

**Lomžos apskritis** () – apskritis šiaurės rytų Lenkijoje, Palenkės vaivadijoje. Apskrities centras Lomžos miestas. Apskritis ribojasi su Balstogės, Grajevo, Kolno, Monkų, Ostrolenkos, Mazovijos Ostruvo ir Zambruvo apskritimis. Apskrityje yra 9 valsčiai.

## Apskrities valsčiai
Apskrityje yra 9 valsčiai:

## Istorija

Nuo V a. pr. m. e. iki XIII a. dabartinės apskrities šiaurinėje dalyje, į šiaurę nuo Narevo upės gyveno lietuviams artimos baltų gentys – jotvingiai ir galindai. Nuo XV a. šias vietoves pradėjo kolonizuoti mozūrai ir lenkai. Pietinėje apskrities dalyje nuo V a. pr. m. e. iki X a. gyveno jotvingių gentis. Nuo X a. iki 1526 m. priklausė Lenkijos karalystės Mazovijos kunigaikštystei. Nuo 1529 m. iki 1569 m. Liublino unijos Mazovijos vaivadijai. Nuo 1569 m. iki 1795 m. buvo Abiejų Tautų Respublikos Didžiosios Lenkijos provincijos Mazovijos vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1816 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919–1939 m. priklausė Lenkijos tarpukario Balstogės vaivadijai. 1939–1941 m. ir 1944 m. priklausė Tarybų Sąjungos Baltarusijos TSR, Balstogės srities, Lomžos rajonui. 1941–1945 m. priklausė Trečiajam reichui. Nuo 1945 m. priklauso Lenkijai. 1945–1975 m. priklausė Balstogės vaivadijai. 1975–1999 m. priklausė Lomžos vaivadijai. 2006 m. rugsėjo 28 d. pradėtas naudoti Lomžos apskrities herbas.

## Gyventojai

Pagal 1921 m. lenkų atliktą gyventojų surašymą apskrityje gyveno 101,865 gyventojai iš kurių: 86,100 (84,5%) lenkai, 15,262 (15,0%) žydai, 289 (0,3%) vokiečiai, 170 (0,2%) rusai, 14 gudai, 6 lietuviai, 5 čekai, 2 jugoslavai, 1 amerikietis, 1 latvis ir 1 totoris. Pagal tikėjimą gyventojai buvo pasiskirtsę taip: 83,804 (82,3%) katalikai, 17,001 (16,7%) judėjai, 758 (0,7%) protestantai, 268 (0,3%) stačiatikiai, 16 graikų katalikų, 2 musulmonai, 1 baptistas ir 15 ateistai.

Pagal 2005 m. birželio 30 d. surašymo duomenis:

## Partneriai

*  Lietuva, Šalčininkų rajono savivaldybė – nuo 2008 m. sausio;
*  Latvija, Daugpilio rajonas – nuo 2005 m. sausio;
*  Vokietija, Dingolfing Landau apskritis – nuo 1999 m. gegužės.

## Nuorodos

* Lomžos apskrities tinklalapis (lenk.).
* [Aprašymas apie Lomžos apskritį [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 m. (lenk.)];
Andrea Agnelli

**Andrea Anjelis** (*Andrea Agnelli*, g. 1975 m. gruodžio 6 d.) – Italijos verslininkas. Šiuo metu jis vadovauja Italijos futbolo klubui „Juventus“. A. Agnelli taip pat yra įmonių „FIAT“ ir „Exor“ valdybos narys.

Andrea tėvas Umberto Agnelli buvo „Juventus“ savininkas ir Italijos politikas. Andrea baigė aukštąsias studijas Oksforde ir Milane. Vėliau jis dirbo kompanijose „Piaggio“, „Auchan“ ir „Ferrari“.

Nuo 2001 iki 2004 m. Andrea Agnelli dirbo „Altria“ (taip pat žinoma kaip „Philip Morris International“) grupėje.

2007 m. italas įkūrė holdingo kompaniją „Lamse S.p. A“, kuriai vadovauja iki šiol.

2010 m. gegužės mėnesį Andrea tapo „Juventus“ klubo vadovu. Tokiu būdu jis pratęsė savo giminės tradiciją – šiam klubui vadovavo jo tėtis, senelis ir prosenelis.

## Šaltiniai
Kolno apskritis

:: *Apie 1940–1945 m. Baltarusijos TSR egzistavusi rajoną žr. [[Kolno rajonas]]*.

**Kolno apskritis** () – apskritis šiaurės rytų Lenkijoje, Palenkės vaivadijoje. Apskrities centras Kolno miestas. Apskritis ribojasi su Grajevo, Lomžos, Ostrolenkos ir Pišo apskritimis. Apskrityje yra 6 valsčiai.

## Apskrities valsčiai
Apskrityje yra 6 valsčiai:

## Istorija

Nuo V a. pr. m. e. iki XIII a. šiose vietovėse gyveno lietuviams artimos baltų gentys – jotvingiai rytinėje dabartinės apskrities dalyje ir galindai vakarinėje apskrities dalyje, šias dvi gentis skyrė apskrityje tekanti Pisos upė. Nuo XV a. šias vietoves pradėjo kolonizuoti mozūrai ir lenkai. Nuo X a. iki 1526 m. priklausė Lenkijos karalystės Mazovijos kunigaikštystei. Nuo 1529 m. iki 1569 m. Liublino unijos Mazovijos vaivadijai. Nuo 1569 m. iki 1795 m. buvo Abiejų Tautų Respublikos Didžiosios Lenkijos provincijos Mazovijos vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1816 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919–1939 m. priklausė Lenkijos tarpukario Balstogės vaivadijai. 1939–1941 m. ir 1944 m. rytinė apskrities dalis priklausė Tarybų Sąjungos, Baltarusijos TSR, Balstogės srities, Kolno rajonui, vakarinė dalis nuo 1939 m. iki 1945 m. priklausė Trečiajam reichui. Nuo 1945 m. priklauso Lenkijai. 1945–1975 m. priklausė Balstogės vaivadijai. 1975–1999 m. priklausė Lomžos vaivadijai. 1999 m. rugpjūčio 31 d. pradėti naudoti Kolno apskrities herbas ir Kolno apskrities vėliava.

## Gyventojai

Pagal 1921 m. lenkų atliktą gyventojų surašymą apskrityje gyveno 63 656 gyventojai iš kurių: 58 340 (91,6%) lenkai, 5 202 (8,2%) žydai, 85 (0,1%) rusai, 10 rusėnų, 9 lietuviai, 7 vokiečiai, 2 gudai ir 1 armėnas. Pagal tikėjimą gyventojai buvo pasiskirstę taip: 57 633 (90,5%) katalikai, 5 684 (8,9%) judėjai, 200 (0,3%) protestantai, 125 (0,2%) stačiatikiai, 12 graikų katalikų, 1 armėnų tikėjimo ir 1 ateistas.

Pagal 2005 m. birželio 30 d. surašymo duomenis:

## Nuorodos
* Kolno apskrities tinklalapis (lenk.).
Belizo herbas

**[[Belizas|Belizo]] herbas** naudojamas nuo pat šalies nepriklausomybės paskelbimo 1981 m.

Herbą juosia 25 svietenijos medžio lapų vainikas. Herbo viduryje yra skydas, kurio apačioje yra laivas, o viršuje – medžių kirtimo įrankiai. Tai simbolizuoja laivybos ir medžių kirtimo pramonių svarbą Belizo ekonomikai.

Skydą iš abiejų pusių laiko dviejų skirtingų rasių medžių kirtėjai. Kairysis kirtėjas laiko kirvį, dešinysis – vėzdą. Skydo fone pavaizduotas svietenijos medis. Herbo apačioje parašytas Belizo šūkis – *Sub Umbra Floreo* (šešėlyje aš klesčiu).
Hamburgo apygardos teismas

**Hamburgo apygardos teismas** () – bendrosios kompetencijos teismas Vokietijoje, Hamburge; federalinės Hamburgo žemės teismas, antrosios grandies teismas; apygardos teismas. Veiklos teritorijos dydis – 755&nbsp; km², 1 744 000 gyv.

Civilinės justicijos pastatas: *Sievekingplatz 1*, Baudžiamosios justicijos – *Sievekingplatz 3*.

Aukštesnė instancija – Hamburgo aukštesnysis apygardos teismas. Žemesnė instancija – Hamburgo apylinkės teismas, kiti apylinkės teismai.

## Pirmininkai
* Sibylle Umlauf

## Nuorodos
*  Hamburgo apygardos teismo tinklavietė (vokiečių k.)
SS Juve Stabia

**SS Juve Stabia** – Italijos futbolo klubas iš Kastelamare di Stabijos miestelio Kampanijoje. 

## Istorija
Įkurtas 1907 m., vėliau iširo, bet 2002 m. atkurtas.

2019–2020 m. sezone žaidė *[[Serie B]]*, kurioje užėmė 19 vietą ir iškrito į *[[Serie C]]*.

2024–2025 m. sezone varžėsi Serie B ir iškovojo penktąją vietą.

## Laimėjimai
* **[[Serie C]]**
** 1950–51 m.

* **[[Lega Pro Seconda Divisione]]**
** 1992–93 (**Serie C2**), 2009-10 m.

* **[[Coppa Italia Lega Pro]]**
** 2010-11 m.

* **[[Serie D]]**
** (pateko į kitą etapą) 1971–72, 1978–79, 1990–91, 2003–04 m.

* **[[Coppa Italia Serie D]]**
** 2003–04 m.

## Sezonai

|}

## Lietuviai
* Tomas Danilevičius puolėjas (2011–2013 m.)
* Edgaras Dubickas, puolėjas (nuo 2025 m.)

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* eurofootball.lt
* footballcritic.com
* worldfootball.net
Apygardos teismas (Vokietija)

**Apygardos teismas** (, 'žemės teismas') – bendrosios kompetencijos teismas Vokietijoje; Vokietijos federalinės žemės teismas, antrosios (tarpinės) grandies teismas (pirmoji grandis – apylinkės teismas, aukštesnioji – aukštesnysis apygardos teismas); apygardos teismas. Veiklos teritorija apima kelių apylinkės teismų veiklos teritorijas. Tam tikrų kategorijų baudžiamąsias ir civilines bylas nagrinėja pirmąja bei antrąja instancija.

Vokietijoje iš viso yra 116 apygardos teismų.
Šibunas

**Šibunas** () arba **Sibunas** () – upė vidurio Belize. Prasideda Majų kalnuose, ~800 m aukštyje. Aukštupyje teka tarpekliu, vėliau išsilieja į aliuvinę lygumą, smarkiai meandruoja tekėdama šiaurės rytų kryptimi. Įteka į Karibų jūrą (Sibuno įlanką) į pietvakarius nuo Belizo miesto.

Intakų tėkmė greita, smarki, neša daug nešmenų. Minimalus upės debitas – 1,8 m³/s, didžiausias – 250 m³/s. Pakrantės tankiai apaugusios bambukūnais. Aukštupys patenka į Sibuno miško rezervatą.

## Šaltiniai